***Milí rodičia a priatelia CZUŠ sv. Gorazda Vrbové,***

***v roku 2021 máte možnosť darovať svoje 2% dane a pomôcť tak svojim deťom i škole.***

S pomocou školy a rodičovského združenia sa môžu Vaše deti každoročne zúčastňovať súťaží nielen v rámci Slovenska, ale i súťaží, seminárov, či workshopov celosvetového charakteru, čo je však finančne náročné (štartovné, cestovné, ubytovanie, vstupné, náklady spojené s organizovaním koncertov, vystúpení, výstav, kúpa kostýmov, výtvarného materiálu a podobne), a preto si dovoľujeme osloviť Vás s prosbou o poukázanie Vašich 2 % dane a pomôcť tak predovšetkým Vašim deťom získavať nové skúsenosti v širšej perspektíve.

***ĎAKUJEME VÁM!***

**Čo treba na poukázanie daní?**

1. **Oznámte, prosím, zamestnávateľovi, že chcete poukázať svoje 2% dane**.
2. Zároveň ho požiadajte o vykonanie ročného zúčtovania zaplatených preddavkov na daň z príjmov FO.
3. Požiadajte zamestnávateľa, aby vyplnil obe tlačivá z prílohy, resp. **Potvrdenie o zaplatení dane.**
4. Ak zamestnávateľ vyplnil Potvrdenie o zaplatení dane, potom je treba vypísať Vyhlásenie o poukázaní dane a obe vyplnené tlačivá doručiť do **30.4.2021** na príslušný Daňový úrad, alebo **do 15.4.2021 triednemu učiteľovi**.

*Tlačivá sú priložené v prílohe a taktiež dostupné na web stránke školy (www. czusvrbove.sk) v položke „DOKUMENTY“*

*Všetky venované peniaze sú určené výhradne pre CZUŠ sv. Gorazda Vrbové*